《乳石诗》
明代·程本立

闻道山中乳窟多，乳泉流处石为窠。洞门到夜飞蝙蝠，驿路何年载橐驼。

野色忽看新㟝嵝，水痕犹认旧漩涡。岂无青髓香如饭，老我黄尘奈尔何。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。